[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "\u2018Ein gwirfoddolwyr yw asgwrn cefn ein siopau elusen. Hebddyn nhw, ni fyddai modd inni agor ein drysau a chroesawu cwsmeriaid i\u2019n siopau."}, {"text_idx": "#000010", "text": "\u2018Yn achos un o\u2019n gwirfoddolwyr, Wadhah Obad, dechreuodd wirfoddoli yn ein siopau elusen ar o\u0302l i \u2018Bridge the Gap\u2019 argymell y dylai wneud hynny. Mae\u2019n mwynhau cymysgu efo\u2019r cwsmeriaid ac mae bob amser yn cwblhau ei dasgau gyda gwe\u0302n ar ei wyneb \u2013 pa un a fydd yn hongian ac yn stemio dillad yng nghefn y siop neu\u2019n gwasanaethu cwsmeriaid wrth y til."}, {"text_idx": "#000011", "text": "\u2018Mae ei sgiliau Saesneg wedi gwella ers iddo gychwyn gwirfoddoli gyda ni, a hefyd yn amlwg mae o wedi magu hyder o\u2019r newydd \u2013 rhywbeth sydd mor braf i mi, ei reolwr, ei weld."}, {"text_idx": "#000012", "text": "\u2018Roedd un arall o\u2019n gwirfoddolwyr, Benjamin Anthony, yn arfer bod yn gwsmer rheolaidd yn ein siop ar Heol Crwys pan oedd yn fyfyriwr, cyn ymrwymo i wneud rhywfaint o wirfoddoli gan ei fod eisiau cael rhywfaint o brofiad manwerthu a rhoi rhywbeth yn o\u0302l i\u2019r gymuned leol."}, {"text_idx": "#000013", "text": "\u2018Er mai ychydig wythnosau\u2019n unig sydd yna ers i Benjamin ddechrau gwirfoddoli gyda ni, mae eisoes wedi dysgu cymaint ac wedi cael profiad gwerthfawr a fydd, rydw i\u2019n siw\u0302r, yn ei helpu i gymryd ei gamau cyntaf tuag at ddod o hyd i swydd, ac yntau wedi gadael y brifysgol bellach. Mae\u2019n mwynhau ennill profiad ym mhob rhan o\u2019r siop \u2013 o weithio wrth y til i ddidoli\u2019r eitemau a gaiff eu danfon a chynorthwyo i gyfrif stoc \u2013 a chyda phob sifft mae\u2019n ymddangos yn fwy hyderus yn ei ro\u0302l. Mae\u2019n arbennig o hoff o gymysgu gyda\u2019n cwsmeriaid!"}, {"text_idx": "#000014", "text": "\u2018Fel elusen, mae Cerebral Palsy Cymru angen codi \u00a31.8M bob blwyddyn er mwyn parhau i gynnig lefel y gwasanaeth a gynigir ar hyn o bryd. Fel elusen fach sy\u2019n dibynnu ar roddion a gweithgareddau codi arian ar gyfer oddeutu 80% o\u2019n hincwm, mae\u2019r arian a gaiff ei godi trwy werthu nwyddau ail-law yn ein siopau yn hollbwysig o ran ein galluogi i barhau i gynnig gwasanaeth hanfodol i blant a theuluoedd ledled Cymru sy\u2019n byw gyda pharlys yr ymennydd.\u2019"}, {"text_idx": "#000015", "text": "Os hoffech gael gwybod mwy am siopau elusen Cerebral Palsy Cymru, ewch i: ."}, {"text_idx": "#000016", "text": "Os hoffech gael gwybod mwy am wirfoddoli yn un o\u2019u siopau elusen, ewch i: ."}, {"text_idx": "#000017", "text": "Yr wythnos yma (o 12 Hydref 2020) bydd CGGC mewn partneriaeth a\u0302\u2019r Gymdeithas Manwerthu Elusennau yn rhannu straeon gwirfoddolwyr siopau elusennol yng Nghymru. Cadwch lygad ar wefan CGGC a\u2019r cyfryngau cymdeithasol (lle byddwn yn defnyddio #gwirfoddolwyrsiopauelusennolcymru) i glywed am amrywiaeth o wahanol brofiadau gan unigolion sy\u2019n gwirfoddoli mewn siopau elusennol."}, {"text_idx": "#000018", "text": "Dim ond gyda gofal ac ystyriaeth briodol ar gyfer lles gwirfoddolwyr, staff a chwsmeriaid y dylid unrhywun gwirfoddoli yn ystod y pandemig. Fe welwch ganllawiau diogelu ar ein tudalen arweiniad ac adnoddau Covid-19. I gael gwybodaeth am gyfyngiadau neu ystyriaethau ar gyfer cloeon lleol mewn Cymru ewch i: "}, {"text_idx": "#000021", "text": "Ceisiadau ar agor am her iechyd a gofal newydd"}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]